 

**Παιδική Βιβλιοθήκη Συνοικισμού Καραμπουρνάκι**

**Ο δημιουργικός κόσμος των βιβλιοθηκών**

**τον Νοέμβριο 2024**



Για τον μήνα Νοέμβριο τα παιδιά μπορούν να συμμετέχουν στα παρακάτω εργαστήρια δραστηριοτήτων.

Η συμμετοχή στα εργαστήρια είναι δωρεάν με προεγγραφή έως την Πέμπτη 31/11 στις 18:00 στο:

<https://docs.google.com/forms/d/e/1FAIpQLSdo1QHglUKKj3YB4tv5WaMZVi3y0NdJ8jLQ2WuZNXoec4Vfyw/viewform>

**Οι θέσεις στα εργαστήρια είναι περιορισμένες. Σε περίπτωση περισσοτέρων αιτήσεων από τις διαθέσιμες θέσεις θα γίνει κλήρωση. Όσοι θα συμμετέχουν στα εργαστήρια θα ενημερωθούν με email.**

**Πέμπτη 7/11, 14/11, 21/11, 28/11 στις 5.30μ.μ.-6.00μ.μ.**

***«Οι* ιστορίες στη βιβλιοθήκη»**

Αν σου αρέσει να ακούς ιστορίες έλα στη βιβλιοθήκη να διαβάσουμε παρέα ιστορίες από τα καινούργια βιβλία της βιβλιοθήκης.

**Με την βιβλιοθηκονόμο Πετρούλα Βόλτση**

*Για παιδιά 3-5 ετών, με προεγγραφή*

**Πέμπτη 7/11, 14/11, 21/11, 28/11 στις 6.30μ.μ.-7.30μ.μ.**

***«Γνωρίζω το σώμα μου μέσα από τις τέχνες*»**

Θα εξερευνήσουμε, μέσα έργα τέχνης που απεικονίζουν το ανθρώπινο πρόσωπο και το ανθρώπινο σώμα, τα στοιχεία που κάνουν ξεχωριστό

τον καθένα και την καθεμία από εμάς, τα συναισθήματα που εκφράζονται μέσα από το πρόσωπο, και θα φτιάξουμε πορτραίτα μάσκες και φιγούρες, ζωγραφίζοντας ή με την τεχνική του κολλάζ ή πλάθοντας με πλαστελίνη.

*Υλικά: 1 κουτί πλαστελίνες απλές ( 10 - 12 χρώματα),1 μπλοκ Α4 χρωματιστά κανσόν χαρτιά, 1 κουτί χοντρούς μαρκαδόρους χρωματιστούς, 1 παλιό πινέλο, 1 κόλα UHU ρευστή.*

**Με την εικαστικό Έλενα Χρυσαφίδου**

*Για παιδιά 6-8 ετών, με προεγγραφή*

**«ΕΡΓΑΣΤΗΡΙ ΔΗΜΙΟΥΡΓΙΚΗΣ ΓΡΑΦΗΣ»**

**Το εργαστήρι θα πραγματοποιηθεί στην Δανιηλίδειο Παιδική Βιβλιοθήκη**

**Παρασκευή 8/11, 15/11, 2211 στις 5.00μ.μ. – 6.30μ.μ.**
**«Ιστορίες που ενώνουν»**

Θέλεις να δεις πώς είναι να είσαι μέλος μιας υποστηρικτικής ομάδας που πειραματίζεται μέσω της γραφής; Πώς είναι να σου δίνονται οι γνώσεις εκείνες που θα σε βοηθήσουν να πλάσεις τις δικές σου ιστορίες με χαρακτήρες και πλοκή;

Στις συναντήσεις μας μέσα από μια σειρά ασκήσεων θα πειραματιστούμε γράφοντας αυτοτελή κείμενα και θα θέσουμε τις πρώτες βάσεις για τη συγγραφή ιστοριών με συνέχεια. Θα μας απασχολήσουν ζητήματα που έχουν να κάνουν με την έμπνευση, την ενσυναίσθηση και τη φαντασία. Σε κάθε συνάντηση γράφουμε αυτοτελή κείμενα, τα μοιραζόμαστε με την ομάδα και στη συνέχεια σχολιάζουμε καλοπροαίρετα με στόχο τη βελτίωση του κειμένου.

Βασικό στόχος του εργαστηρίου είναι να έρθουν τα παιδιά σε επαφή με τις βασικές αρχές της δημιουργικής γραφής ( δημιουργία κεντρικού και άλλων χαρακτήρων, δημιουργία σκηνικού, πλοκής, εξοικείωση με τις αφηγηματικές τεχνικές κ.α.). Επίσης, η εξωτερίκευση των σκέψεων και  συναισθημάτων και η επαφή του παιδιού με τον εσωτερικό του κόσμο. Τέλος, το εργαστήρι προωθεί τη φιλαναγνωσία και τη βιβλιοφιλία καθώς ενθαρρύνει την ανάγνωση και τη συζήτηση πάνω σε συγκεκριμένα βιβλία που προτείνονται σε λίστα.

**Με την Μίνα Γκρέκα**
**Για μαθητές Γυμνασίου και Λυκείου, σε 3 συναντήσεις**

**Παιδική Βιβλιοθήκη Συνοικισμού Καραμπουρνάκι**

**Κούσκουρα 32**

**Τηλ.2311256824, 2310421752**

**e-mail: karablib@gmail.com**

**fb:** **https://www.facebook.com/Karabournaki**

Για περισσότερες πληροφορίες σχετικά με τις δράσεις που θα πραγματοποιηθούν και από τις υπόλοιπες Βιβλιοθήκες του Δήμου Καλαμαριάς, μπορείτε να ανατρέξετε στη σελίδα: https://lib.kalamaria.gr/